CELEX: 52018PC0280
Language: da
Date: 2018-05-23
Title: Forslag til EUROPA-PARLAMENTETS OG RÅDETS AFGØRELSE om anvendelse af fleksibilitetsinstrumentet til finansiering af øjeblikkelige budgetforanstaltninger til afhjælpning af de aktuelle udfordringer vedrørende migration, tilstrømningen af flygtninge og sikkerhedstrusler samt forlængelse af støtteprogrammet for strukturreformer

EUROPA-KOMMISSIONEN
            Bruxelles, den 23.5.2018
            COM(2018) 280 final
            Forslag til
            EUROPA-PARLAMENTETS OG RÅDETS AFGØRELSE
            om anvendelse af fleksibilitetsinstrumentet til finansiering af øjeblikkelige budgetforanstaltninger til afhjælpning af de aktuelle udfordringer vedrørende migration, tilstrømningen af flygtninge og sikkerhedstrusler samt forlængelse af støtteprogrammet for strukturreformer
            
               
         
         
            
               BEGRUNDELSE
            
            
               Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  1
                giver mulighed for at anvende fleksibilitetsinstrumentet til finansiering af nøje fastlagte udgifter, som det ikke har været muligt at finansiere inden for de lofter, der var til rådighed for et eller flere udgiftsområder i den flerårige finansielle ramme.
            
            
               Efter at have undersøgt alle muligheder for omfordeling af bevillinger og opbrugt enhver uudnyttet margen under udgiftsområderne Økonomisk, social og territorial samhørighed (udgiftsområde 1b) og Sikkerhed og medborgerskab (udgiftsområde 3) foreslår Kommissionen i henhold til artikel 11 i Rådets forordning nr. 1311/2013 og punkt 12 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  2
               , at der i 2019 gøres brug af fleksibilitetsinstrumentet. Det disponible årlige beløb er på 600 mio. EUR i 2011-priser svarende til 703 mio. EUR i løbende priser. Derudover er der 520 mio. EUR til rådighed i 2018. 
            
            
               Det foreslås at anvende et beløb på 927,5 mio. EUR ud over loftet for udgiftsområde 3 i den flerårige finansielle ramme til finansiering af støtte til foranstaltninger til håndtering af migrations-, flygtninge- og sikkerhedskrisen. Derudover foreslås det at anvende 38,1 mio. EUR udover loftet for udgiftsområde 1b til finansiering af en forlængelse af støtteprogrammet for strukturreformer.
            
            
               Nedenstående tabel indeholder en vejledende oversigt over de betalingsbevillinger, der svarer til den foreslåede anvendelse af fleksibilitetsinstrumentet. De er beregnet på grundlag af de regler, der gælder for forfinansiering, udligning af forfinansiering og betaling af saldoen for de forskellige typer foranstaltninger, der skal finansieres:
            
            
               (i mio. EUR, løbende priser)
            
            
                     
                        År
                     
                  
                  
                     
                        Fordeling af betalingsbevillinger i forbindelse med anvendelsen af fleksibilitetsinstrumentet i 2019
                     
                  
               
                     
                        2019
                     
                  
                  
                     
                        486,6
                     
                  
               
                     
                        2020
                     
                  
                  
                     
                        194,7
                     
                  
               
                     
                        2021
                     
                  
                  
                     
                        116,1
                     
                  
               
                     
                        2022
                     
                  
                  
                     
                        116,9
                     
                  
               
                     
                        2023
                     
                  
                  
                     
                        51,3
                     
                  
               
                     
                        I alt
                     
                  
                  
                     
                        965,6
                     
                  
               
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om anvendelse af fleksibilitetsinstrumentet til finansiering af øjeblikkelige budgetforanstaltninger til afhjælpning af de aktuelle udfordringer vedrørende migration, tilstrømningen af flygtninge og sikkerhedstrusler samt forlængelse af støtteprogrammet for strukturreformer
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  3
               , særlig punkt 12,
            
            
               under henvisning til forslag fra Europa-Kommissionen, og
            
            
               ud fra følgende betragtninger: 
            
            
               (1)Fleksibilitetsinstrumentet har til formål at finansiere nøje fastlagte udgifter, der ikke kunne finansieres inden for rammerne af lofterne for et eller flere udgiftsområder.
            
            
               (2)Loftet for det årlige beløb, der er til rådighed under fleksibilitetsinstrumentet, er på 600 000 000 EUR (i 2011-priser), jf. 11 i Rådets forordning (EU, Euratom) nr. 1311/2013
                  4
               . 
            
            
               (3)For at afhjælpe de aktuelle udfordringer vedrørende migration, tilstrømningen af flygtninge og sikkerhedstrusler samt forlængelse af støtteprogrammet for strukturreformer er det nødvendigt hurtigst muligt at tilvejebringe betydelige supplerende beløb til finansiering af sådanne foranstaltninger.
            
            
               (4)Efter at have undersøgt alle muligheder for omfordeling af bevillinger under udgiftsområderne Økonomisk, social og territorial samhørighed (udgiftsområde 1b) og Sikkerhed og medborgerskab (udgiftsområde 3) har det vist sig nødvendigt at anvende fleksibilitetsinstrumentet til at supplere den finansiering, der er til rådighed på Den Europæiske Unions almindelige budget for regnskabsåret 2019, udover loftet for udgiftsområde 3, nærmere betegnet 927 518 138 EUR, med henblik på finansiering af foranstaltninger vedrørende migration, tilstrømningen af flygtninge og sikkerhedstrusler og udover loftet for udgiftsområde 1b, nærmere betegnet 38 069 903 EUR, med henblik på forlængelse af støtteprogrammet for strukturreformer
                  5
               .
            
         
         
            
               (5)På grundlag af den forventede betalingsprofil bør de betalingsbevillinger, som svarer til det beløb, der anvendes via fleksibilitetsinstrumentet, fordeles over flere regnskabsår.
            
            
               (6)For at disse midler kan anvendes hurtigst muligt, bør denne afgørelse anvendes fra starten af regnskabsåret 2019 —
            
            
               VEDTAGET DENNE AFGØRELSE:
            
            
               Artikel 1
            
            
               (1)Fleksibilitetsinstrumentet anvendes til at tilvejebringe et beløb på 927 518 138 EUR i forpligtelsesbevillinger, der opføres på Den Europæiske Unions almindelige budget for regnskabsåret 2019 under udgiftsområde 3 (Sikkerhed og medborgerskab), og et beløb på 38 069 903 EUR i forpligtelsesbevillinger, der opføres under udgiftsområde 1 (Økonomisk, social og territorial samhørighed).
            
            
               De beløb, der er omhandlet i første afsnit, anvendes til at finansiere foranstaltninger til at afhjælpe de aktuelle udfordringer vedrørende migration, tilstrømningen af flygtninge og sikkerhedstrusler samt forlængelse af støtteprogrammet for strukturreformer.
            
            
               (2)På grundlag af den forventede betalingsprofil fastlægges fordelingen af betalingsbevillingerne svarende til anvendelsen af fleksibilitetsinstrumentet således:
            
            
               (a)486 597 803 EUR i 2019
            
            
               (b)194 720 174 EUR i 2020
            
            
               (c)116 110 590 EUR i 2021
            
            
               (d)116 871 924 EUR i 2022
            
            
               (e)51 287 550 EUR i 2023.
            
            
               De specifikke beløb for betalingsbevillingerne for hvert regnskabsår godkendes i overensstemmelse med den årlige budgetprocedure.
            
            
               Artikel 2
            
            
               Denne afgørelse træder i kraft på dagen for offentliggørelsen i Den Europæiske Unions Tidende.
            
            
               Den anvendes fra den 1. januar 2019.
            
            
            
               Udfærdiget i Bruxelles, den […].
            
            
               
                  På Europa-Parlamentets vegne
                        På Rådets vegne
               
               
                  Formand
                        Formand
               
            
         
         
            
                  
                     (1)
                  
                        EUT L 347 af 20.12.2013, s. 884.
               
               
                  
                     (2)
                  
                        EUT C 373 af 20.12.2013, s. 1.
               
               
                  
                     (3)
                  
                        EUT C 373 af 20.12.2013, s. 1.
               
               
                  
                     (4)
                  
                        Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
               
               
                  
                     (5)
                  
                        COM(2017) 825 af 6.12.2017.